SST พุ่งแรงเกือบ 14% โบรกฯ เชียร์เก็งกำไร
SST พุ่งแรงเกือบ 14% เตรียมส่งบ.ลูก “มัดแมน” หรือ MM ผู้ดำเนินธุรกิจร้าน "ดังกิ้น โดนัท"-"โอ บอง แปง"-"บาสกิ้น รอบบิ้นส์"-"เกรย์ฮาวด์" เข้าเทรด mai ล่าสุด ณ เวลา 12.13 น. อยู่ที่ 14.70 บาท บวก 1.80 บาท หรือ 13.95% สูงสุด 15.30 บาท ต่ำสุด 13.10 บาท ด้วยมูลค่าซื้อขาย 203.71 ล้านบาท ด้าน บล.เคจีไอ (ประเทศไทย) เชียร์ซื้อเก็งกำไร
6 ม.ค. 2560

ผู้สื่อข่าวรายงาน ราคาหุ้นบริษัท ทรัพย์ศรีไทย จำกัด (มหาชน) หรือ SST ล่าสุด ณ เวลา 12.13 น. อยู่ที่ 14.70 บาท บวก 1.80 บาท หรือ 13.95% สูงสุด 15.30 บาท ต่ำสุด 13.10 บาท ด้วยมูลค่าซื้อขาย 203.71 ล้านบาท

โดย บล.เคจีไอ (ประเทศไทย) ระบุในบทวิเคราะห์แนะนำเก็งกำไร SST โดยบริษัทเตรียมนำบริษัทมัดแมน จำกัด (มหาชน) หรือ MM ผู้ดำเนินธุรกิจร้าน “ดังกิ้น โดนัท” “โอ บอง แปง” “บาสกิ้น รอบบิ้นส์” รวมถึงแบรนด์ “เกรย์ฮาวด์” เข้าจดทะเบียนในตลาดหลักทรัพย์เอ็ม เอ ไอ (mai)
ทั้งนี้ MM ได้ยื่นไฟลิ่ง แล้วเมื่อวันที่ 8 ก.ย.59 โดยจากข้อมูลที่ยื่นไฟลิ่งล่าสุด MM จะแบ่งหุ้นเพิ่มทุนจำนวนไม่เกิน 105.5 ล้านหุ้น เสนอขายให้ผู้ถือหุ้นเดิม SST (Pre-emptive right คิดเป็นอัตราส่วนราว 4 หุ้น SST ได้สิทธิซื้อหุ้น MM 1 หุ้น) และเสนอขายให้กับประชาชนทั่วไปอีก 105.5 ล้านหุ้น